Barstītiu kūlis

Barstītiu kūlis īr dėdliausis Žemaitėjės ė Lietovuos kūlis. Ons gul Skouda rajuonė, Poukės suoduo, pri Barstītiu miestalė. Kūlė ėlgoms īr 11,3 m, platoms 5,9 m, aukštoms 3,3 m. Tasā kūlis sver nat 680 tuonu. Ėlga čiesa mīslėta ka dėdliausis kūlis Lietovuo īr Pontoks. Bat 1957 metās meliuoratuorē atkasė Barstītiu kūli, katruo seniau tėktās vėršus bova regiet. Kūli pamieravus pāiškiejė, ka ons īr dėdesnis ož Pontoka. Pasakuojama legenda, ka onkstiau kūlė vietuo bova paguoniu švėntīkla, a anuo ogni kurstė vaidėlotė. Ana solaužė sava skaistībės īžadus ė tēp ožrūstėna dieva Perkūna. Tumet ons trenkė žaibo i švėntuove so kūlio. Švėntīkla sogriova ė nužudė vaidėlote, a kūlis tep ė palėka stovietė.